གཉིས་ནས།ཞིང་འབྲོག་ཁུལ་དུ་ཡོད་པའི་མངོན་མིན་རིག་གནས་ཤུལ་བཞག་གི་རྣམ་གྲངས་ཁ་ཤས་འདོན་སྤེལ་དང་རྒྱུན་འཛིན་ཐད་ལ་ཤུགས་བརྒྱབ་སྟེ་གྲོང་གསེབ་ཀྱི་རིག་གནས་འཚོ་བ་ཕུན་སུམ་ཚོགས་སུ་གཏོང་བའི་ཐོན་ལས་རྣམ་གྲངས་སུ་གྱུར་པ་བྱེད་དགོས།དེས་གཅིག་ནས་ཞིང་འབྲོག་མང་ཚོགས་ཀྱི་ལས་ཞོར་འཚོ་བ་འཁྲུག་ཏུ་འགྲོ་བ་དང་གཉིས་ནས་ཞིང་འབྲོག་མང་ཚོགས་རྣམས་ཀྱི་ཡོང་འབབ་འཕར་སྣོན་ཡོང་ཐུབ།དེ་དང་དུས་མཚུངས་ཞིང་དལ་དུས་ཚོད་དང་སྲོལ་རྒྱུན་དམངས་སྲོལ་དུས་ཆེན་གང་ལེགས་བེད་སྤྱད་དེ་འཆར་གཞི་ལྡན་པའི་སྒོ་ནས་མངོན་མིན་རིག་གནས་ཤུལ་བཞག་འགྲེམས་སྤེལ་དང་སྲོལ་རྒྱུན་དམངས་སྲོལ་འགྲེམས་སྟོན་གྱི་བྱེད་སྒོ་སྒྲིག་འཛུགས་བྱེད་པ་དང་ཆ་རྐྱེན་ལྡན་པའི་ས་ཁུལ་གྱིས་ད་དུང་ས་གནས་ཀྱི་ཁྱད་ཆོས་ཟབ་མོ་ལྡན་པ་དང་བཀྲ་ཤིས་འཆམ་མཐུན་གྱི་ཕུལ་བྱུང་དམངས་ཁྲོད་རིག་རྩལ་ལེ་ཚན་གྱི་འགྲན་བསྡུར་བྱེད་སྒོ་སྤེལ་ཏེ་རྒྱ་ཆེའི་ཞིང་འབྲོག་མང་ཚོགས་རྣམས་བདེ་སྐྱིད་ཀྱི་འཛུམ་མདངས་ཁྲོད་དགའ་སྤྲོ་དང་།འཆམ་མཐུན།བདེ་ཐང་།དྲོ་སྐྱིད་ལྡན་པ་བཅས་ཀྱི་འཚོ་བར་རོལ་ཐུབ་པ་བྱེད་དགོས།